Rámcová dohoda na dodanie tovaru
uzatvorená v zmysle § 409 a nasl. zákona č. 513/1991 Zb. Obchodný zákonník v znení neskorších predpisov 
(ďalej len „dohoda“)

           
Článok I
Strany dohody

1.1       Kupujúci:

Názov:	           		Fond sociálneho rozvoja
Sídlo:	           		Špitálska 6,  814 55 Bratislava			 
Zastupený:    		Mgr. Marekom Hojsíkom, generálnym riaditeľom FSR	 
            IČO:	           		30854687	
            Bankové spojenie: 	Štátna pokladnica, účet č.: 7000211061/8180	
Tel:				 
Fax:
(ďalej len „kupujúci“)

1.2       Predávajúci:

Názov:			           
Sídlo:				
Štatutárny zástupca:		 
Splnomocnený k podpisu:     
IČO:				
DIČ:				
IČ DPH:                                  
Bankové spojenie:		 
Číslo účtu:			 
Tel. 				
Fax:				
e-mail:				
registrácia:						
(ďalej len „predávajúci“)

				

Článok II
Predmet plnenia dohody
2.1	 Predmetom tejto dohody je kúpa a predaj kancelárskych potrieb podľa špecifikácie predmetu dohody s jej množstevnou a cenovou kalkuláciou, ako je uvedená v Prílohe č. 1 tejto dohody, ktorá je neoddeliteľnou súčasťou tejto dohody (ďalej len „tovar “) pre  potreby kupujúceho.

2.2 Predávajúci sa zaväzuje kupujúcemu dodávať tovar podľa ust. § 409 Obchodného zákonníka na základe čiastkových zmlúv na dodanie tovaru formou čiastkových objednávok pričom právny vzťah založený objednávkami (čiastkovými zmluvami) sa v prípade ak objednávka (čiastková zmluva) neustanoví inak, bude riadiť znením tejto dohody

2.3 Predávajúci sa zaväzuje kupujúcemu dodávať tovar v štandardnej kvalite a dopraviť tovar vlastnými vozidlami a pracovníkmi na vlastné náklady do miesta plnenia, ktorým je v sídlo kupujúceho.

2.4 Kupujúci sa zaväzuje tovar objednaný na základe čiastkových zmlúv riadne prevziať a zaplatiť predávajúcemu dohodnutú cenu podľa Článku VI tejto dohody. 

2.4 Na účely tejto dohody sa za kupujúceho považujú aj kupujúci, ktorí pristúpia k tejto dohode počas doby jej platnosti formou uzavretia Dohody o pristúpení k tejto dohode (ďalej len „dohoda o pristúpení“) s predávajúcim. Návrh Dohody o pristúpení je Prílohou č. 2 tejto dohody a jej neoddeliteľnou súčasťou. 

Článok III 
Práva a povinnosti strán dohody

3.1	Všetky dokumenty súvisiace s plnením predmetu tejto dohody (objednávky, faktúry, výkazy, výdajky, dodacie listy a pod.) sa musia vyhotoviť v slovenskom jazyku a musia obsahovať všetky právnym poriadkom SR alebo touto dohodou požadované hodnoty a údaje.
3.2	Predávajúci na požiadanie kupujúceho poskytne všetky doklady súvisiace s predmetom dohody, ako napr. aj výsledky kvality resp. atesty na dodaný tovar. Dodaný tovar musí byť originál v stanovenej špecifikácii podľa Prílohy č. 1 tejto dohody.

3.3	Predávajúci je povinný kupujúcemu riadne odovzdať dodaný tovar na základe dodacieho listu, umožniť jeho kontrolu a pokiaľ je to obvyklé vydať záručný list s vyznačením záručnej doby.

3.4 Dodaný tovar, špecifikovaný v objednávke kupujúceho musí predávajúci dodať 
       kupujúcemu bez akýchkoľvek vád.

3.5 Prevzatie tovaru alebo jeho časti môže byť odmietnuté kupujúcim pre 
        preukázateľné vady dodaného tovaru, nedostatočnú kvalitu tovaru, pri zistení rozdielu 
        hmotnosti a množstva tovaru a zámeny tovaru, alebo ak dodaný tovar nebude originál.

3.6 Predávajúci sa zaväzuje, že bude s kupujúcim bez zbytočného odkladu rokovať o všetkých otázkach, ktoré by mohli negatívne ovplyvniť proces dodania dohodnutého tovaru podľa tejto dohody, a že mu bude oznamovať všetky okolnosti, ktoré by mohli ohroziť dohodnutý termín pre dodanie tovaru v zmysle platnej objednávky

3.7 Zmluvné strany sa zaväzujú, že si budú poskytovať potrebnú súčinnosť pri plnení záväzkov z tejto dohody a navzájom si budú oznamovať všetky okolnosti a informácie, ktoré môžu mať vplyv na uzavieranie jednotlivých čiastkových zmlúv podľa podmienok dohodnutých v tejto dohode.
Článok IV
Kvalita tovaru,  záruka,  zodpovednosť za vady a za škodu

4.1 Predávajúci poskytuje kupujúcemu záruku na dodaný tovar v rozsahu záručnej doby 24 mesiacov. Záručná doba začína plynúť dňom podpisu  dodacieho listu bez výhrady zástupcom kupujúceho.

4.2 Kupujúci je povinný zistené vady písomne oznámiť predávajúcemu bez zbytočného odkladu po ich zistení, najneskôr do uplynutia záručnej doby. 

Oznámenie o vadách musí obsahovať:
-	číslo zmluvy,
-	názov, označenie a typ reklamovaného tovaru,
-	popis vady,
-	číslo dodacieho listu.

4.3 Nároky kupujúceho z vád tovaru sa riadia ustanoveniami § 436 Obchodného zákonníka. Voľbu nároku z vád tovaru kupujúci oznámi predávajúcemu v zaslanom oznámení o vadách alebo bez zbytočného odkladu po tomto oznámení.
Predávajúci sa zaväzuje vybaviť reklamáciu kupujúceho bez zbytočného odkladu, najneskôr do 3 dní od jej uplatnenia, inak je kupujúci oprávnený od zmluvy odstúpiť.

4.4. Strana dohody, ktorá poruší svoju povinnosť vyplývajúcu z tejto dohody, je povinná nahradiť škodu tým spôsobenú druhej zmluvnej strane, ibaže preukáže, že porušenie povinností bolo spôsobené okolnosťami vylučujúcimi zodpovednosť

Článok V
Miesto dodania a množstvo tovaru

5.1 Predávajúci dodá tovar v množstve podľa písomnej objednávky a na miesto určené kupujúcim, ktorým je, pokiaľ nebude dohodnuté inak sídlo kupujúceho..

5.2 Predpokladané celkové množstvo odobraného tovaru počas doby platnosti tejto dohody je špecifikované v Prílohe č.1 tejto dohody,ktorá je jej neoddeliteľnou súčasťou. 

Článok VI
Cena
  
6.1	Strany dohody sa v súlade so zákonom NR SR č. 18/1996 Z. z. o cenách v znení neskorších predpisov dohodli, že cena za dodanie tovaru podľa tejto dohody Predávajúcim Kupujúcemu v rozsahu stanovenom Prílohou č. 1 k tejto dohode je ....... € bez DPH slovom (...............).

6.2	V cene nie je zahrnutá daň z pridanej hodnoty (DPH), ktorá bude Predávajúcim účtovaná podľa právnych predpisov platných v Slovenskej republike. 

6.3	Cena podľa bodu 6.1. tohto článku bude pri každej čiastkovej zmluve (objednávka) uvedená v obojstranne odsúhlasenej cenovej kalkulácii najnižšej aktuálnej trhovej cenovej ponuky Predávajúceho, alebo uvedená v Prílohe č. 1 tejto dohody. Pokiaľ čiastková zmluva neustanoví inak, považuje sa cena podľa bodu 6.1. tohto článku za cenu maximálnu, zahŕňajúcu všetky náklady Predávajúceho, ktoré v súvislosti s riadnym plnením predmetu tejto dohody vynaloží (napr. clo, dovozná prirážka, doprava, montáž, balné a pod.).
 
6.4	Úprava dohodnutej ceny jej zvýšením je možná iba na základe písomnej dohody strán tejto dohody, a to v dôsledku legislatívnych zmien, ktoré majú dopad na tvorbu cien. Prípadná zmena ceny musí byť doložená v časovej súvislosti s vykonanou legislatívnou zmenou.

Článok VII
Platobné podmienky a fakturácia

7.1	Faktúru vystaví predávajúci do .... dní po dodaní predmetu zmluvy špecifikovaného v objednávke kupujúceho. Cenu za dodaný predmet zmluvy uhradí kupujúci na základe faktúry do 30 dní odo dňa jej doručenia. V prípade, že faktúra a jej prílohy nebudú obsahovať všetky dohodnuté alebo zákonné náležitosti má kupujúci právo takúto faktúru vrátiť predávajúcemu s uvedením nedostatkov, ktoré sa majú odstrániť. V tomto prípade sa preruší plynutie lehoty splatnosti a nová lehota splatnosti začne plynúť dňom riadneho doručenia opravenej faktúry kupujúcemu.

7.2	Faktúra musí obsahovať len zmluvne dohodnutú cenu dodaného predmetu dohody.

7.3.	Faktúra má náležitosti daňového dokladu. Faktúra bude uhrádzaná výhradne prevodným príkazom. V prípade, ak nastane omeškanie platby faktúry z dôvodov na strane Štátnej pokladnice, nie je kupujúci po túto dobu v omeškaní so zaplatením čiastok uvedených v tejto faktúre.

7.4	 Faktúra musí obsahovať najmä tieto náležitosti a prílohy:
	- označenie predávajúceho a kupujúceho, ich adresy sídla, identifikačné údaje (IČO, 	   DIČ),
	- číslo zmluvy,
	- označenie ,,faktúra“ a jej číslo,
	- deň odoslania a deň splatnosti faktúry,
	- označenie peňažného ústavu a číslo účtu,
	- fakturovanú sumu – cenu za dodaný predmet zmluvy,
	- dodací list, ktorý je neoddeliteľnou súčasťou faktúry,
	- podpis oprávnenej osoby predávajúceho a odtlačok pečiatky predávajúceho.

Článok VIII
Čas plnenia, dodacie podmienky

8.1 Predávajúci je povinný dodať tovar špecifikovaný v objednávke kupujúceho do miesta plnenia v lehote do dvoch pracovných dní od prijatia objednávky kupujúceho. Predávajúci sa zaväzuje zástupcovi kupujúceho oznámiť čas dodávky tovaru do miesta plnenia najneskôr dve hodiny pred doručením dodávky.

8.2 V prípade, že predávajúci neoznámi termín dodávky tovaru, kupujúci nie je povinný prevziať dodávku tovaru v deň doručenia, ale až v nasledujúci deň. Náklady spojené s odmietnutím prevzatia neoznámenej dodávky znáša predávajúci.
	
8.3	Po dodaní tovaru v nadväznosti na objednávku kupujúceho písomne potvrdenú predávajúcim, kupujúci potvrdí prevzatie tovaru podpísaním dodacieho listu bez výhrady. Dodací list  a objednávka sú podkladom pre vystavenie faktúry predávajúcim.

8.4	Kupujúci si vyhradzuje právo neobjednať celkové množstvo tovaru uvedené v bode 5.2 tejto dohody.
Článok IX
Výhrada vlastníckeho práva

9.1 Vlastnícke právo k dodanému tovaru prechádza na kupujúceho dňom dodania  
        a prevzatia tovaru. Týmto dňom prechádza na kupujúceho aj zodpovednosť za škodu.

Článok X
Sankcie

10.1 V prípade omeškania predávajúceho so splnením povinností podľa Článku VIII bod 8.1 tejto dohody, je kupujúci oprávnený požadovať od predávajúceho zaplatiť zmluvnú pokutu vo výške 0,5 % z faktúrovanej sumy osobitne za každý prípad omeškania a predávajúci sa zaväzuje túto kupujúcemu zaplatiť

10.3 Uplatnením zmluvnej pokuty podľa predchádzajúceho bodu nie je dotknuté právo kupujúceho na náhradu škody, ktorá mu vznikla porušením povinnosti predávajúceho, a to v celej výške tejto náhrady, teda aj vo výške, ktorá presahuje dohodnutú zmluvnú pokutu.

Článok XI
Záverečné ustanovenia

11.1 Predávajúci bol vo verejnom obstarávaní zákazky s nízkou hodnotou na dodanie tovaru „Dodávka kancelárskych potrieb“ vyhodnotený ako úspešný uchádzač za účelom uzatvorenia tejto dohody.

11.2 Táto dohoda sa uzatvára na dobu určitú a to na dobu 12 mesiacov odo dňa nadobudnutia jej účinnosti, resp. na dobu do vyčerpania sumy uvedenej v článku VI tejto dohody, ktoré má kupujúci vyhradené na tento účel, podľa toho, ktorá z týchto skutočností nastane skôr.

11.3 Táto dohoda nadobúda platnosť dňom jej podpísania zmluvnými stranami. Táto dohoda je povinne zverejňovanou zmluvou v zmysle § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v platnom znení. Strany dohody berú na vedomie a súhlasia, že táto dohoda vrátane všetkých jej súčastí a príloh bude zverejnená na webovej stránke kupujúceho a v Centrálnom registri zmlúv (ďalej len „register“). Register je verejný zoznam povinne zverejňovaných zmlúv, ktorý vedie Úrad vlády Slovenskej republiky v elektronickej podobe. Zverejnenie dohody v registri sa nepovažuje za porušenie ani za ohrozenie obchodného tajomstva a príp. informácie označené v tejto dohode ako dôverné v zmysle § 271 odsek 1 Obchodného zákonníka sa nepovažujú za dôverné informácie. Dohoda je účinná dňom nasledujúcim po dni jej zverejnenia v registri.

11.4 Nedeliteľnou súčasťou tejto dohody je Príloha č. 1 - špecifikácia predmetu dohody s jej množstevnou a cenovou kalkuláciou, Príloha č. 2 Dohoda o pristúpení k Rámcovej dohode.

11.4 Zmeny a doplnky dohody je možné robiť len písomne vo forme dodatkov k dohode, ktoré sa po podpísaní obidvomi stranami dohody stávajú jej neoddeliteľnou súčasťou.

11.4 Práva a povinnosti strán dohody, pokiaľ táto dohoda neupravuje inak, sa riadia ustanoveniami Obchodného zákonníka a ostatnými všeobecne záväznými právnymi predpismi platnými v Slovenskej republike. 

11.5 Túto dohodu možno zrušiť písomnou dohodou zmluvných strán alebo písomnou výpoveďou alebo odstúpením od dohody. Písomnú výpoveď je oprávnená dať ktorákoľvek zmluvná strana. Dvojmesačná výpovedná lehota začína plynúť prvým dňom mesiaca nasledujúceho po mesiaci, v ktorom bola výpoveď doručená druhej zmluvnej strane. Odstúpiť od dohody môže ktorákoľvek zmluvná strana z dôvodu podstatného porušenia dohody. Za podstatné porušenie dohody sa považuje omeškanie predávajúceho s dodaním tovaru (Článok.VIII dohody) a omeškanie kupujúceho s platbou ceny (Článok VII dohody). Odstúpenie od dohody je účinné dňom doručenia oznámenia o odstúpení od dohody druhej zmluvnej strane. 

11.6 V prípade zaniknutia dohody si kupujúci vyhradzuje právo  uzatvoriť novú rámcovú dohodu s uchádzačom, ktorý sa umiestnil v hodnotení verejného obstarávania predmetnej zákazky „Dodávka kancelárskych potrieb“ na ďalšom najvyššom poradí po úspešnom uchádzačovi.

11.7 Táto dohoda  je vyhotovená v šiestich  rovnopisoch, dva rovnopisy obdrží predávajúci a štyri rovnopisy obdrží kupujúci.

11.8 Zmluvné strany vyhlasujú, že majú spôsobilosť na právne úkony v plnom rozsahu, ich prejavy vôle sú dostatočne zrozumiteľné, určité a vážne a ich zmluvná voľnosť nebola žiadnym spôsobom obmedzená. Zmluvné strany vyhlasujú, že túto dohodu neuzatvárali v tiesni, ani v omyle, ani za inak nevýhodných podmienok, dohodu si prečítali, jej textu a obsahu porozumeli a na znak toho, že obsah tejto dohody zodpovedá ich skutočnej a slobodnej vôli, ju prostredníctvom svojich oprávnených zástupcov podpísali.

V ............................... dňa..................			V............................. dňa................

Za predávajúceho:							Za kupujúceho:

                                                                               Príloha č. 2 
                                                                                                                   k rámcovej dohode 

Dohoda o pristúpení 
k Rámcovej dohode na dodanie tovaru uzatvorenej v zmysle § 409 a nasl. zákona č. 513/1991 Zb. Obchodný zákonník v znení neskorších predpisov 
(ďalej len „dohoda o pristúpení“)

           

Pristupujúci kupujúci:

Názov:				 
Sídlo:				 
Štatutárny zástupca:		 
      IČO		
DIČ:                                         				
Bankové spojenie:		
Číslo účtu:			
Tel:				 
Fax:
(ďalej len „pristupujúci kupujúci“)

Predávajúci:

Názov:			           
Sídlo:				
Štatutárny zástupca:		 
Splnomocnený k podpisu:     
IČO:				
DIČ:				
IČ DPH:                                  
Bankové spojenie:		 
Číslo účtu:			 
Tel. 				
Fax:				
e-mail:				
registrácia:			
(ďalej len „predávajúci“)

(ďalej aj „zmluvné strany“)

Článok I
Ustanovenia o pristúpení

1.1	Pristupujúci kupujúci sa oboznámil s obsahom Rámcovej dohody na dodanie tovaru uzatvorenej v zmysle § 409 a nasl. zákona č. 513/1991 Zb. Obchodný zákonník v znení neskorších predpisov medzi kupujúcim Fond sociálneho rozvoja (ďalej len „kupujúci“) a predávajúcim........ dňa.......... (ďalej len „Rámcová dohoda“), ktorá je ako Príloha č. 1 nedeliteľnou súčasťou tejto dohody o pristúpení.

1.2	Podpísaním tejto dohody o pristúpení pristupujúci kupujúci pristupuje k Rámcovej dohode uzatvorenej medzi kupujúcim a predávajúcim.

1.3	Na pristupujúceho kupujúceho sa rovnako vzťahujú všetky práva a povinnosti z Rámcovej dohody uzatvorenej medzi kupujúcim a predávajúcim, 

Článok II
Osobitné ustanovenia

2.1 Predpokladané množstvo tovaru, ktoré si pristupujúci kupujúci objedná počas doby  platnosti tejto dohody o pristúpení je v rámci špecifikácie tovaru, uvedenej v Prílohe č. 1 Rámcovej dohody podľa Článku I bod 1. a špecifikovaná je v Prílohe č. 2 tejto dohody o pristúpení, ktorá je neoddeliteľnou súčasťou tejto dohody. Presné množstvo tovaru,  ktoré bude  predávajúci povinný dodať na určené miesto a v určenej lehote bude stanovené v konkrétnej písomnej objednávke. Pristupujúci kupujúci si vyhradzuje právo neobjednať celé predpokladané množstvo resp. objednať väčšie množstvo než je predpokladané množstvo tovaru, a to za cenových podmienok stanovených v bode 2.4 tejto dohody o pristúpení.

2.2  Miestom dodania tovaru bude: 

2.3 Kontaktná osoba za pristupujúceho kupujúceho je:

      Kontaktná osoba za predávajúceho je:

2.4 Zmluvné strany sa na základe cien určených v Článku VI Rámcovej dohody a predpokladaného množstva tovaru určeného v Článku II tejto dohody o pristúpení dohodli na cene predmetu zmluvy (tovaru) v zmysle zákona č. 18/1996 Z. z. o cenách v znení neskorších predpisov vo výške ............ € bez DPH podľa špecifikácie uvedenej v Prílohe č. 2 tejto Dohody o pristúpení.

základ ceny tovaru bez DPH                            	.....................      EUR
DPH 20%                                                      	.....................      EUR
Cena tovaru s DPH                                                  .....................      EUR   

(slovom   .....................................................)

Článok III
Záverečné ustanovenia

3.1 Táto dohoda o pristúpení nadobúda platnosť dňom jej podpísania zmluvnými stranami. Táto dohoda o pristúpení je povinne zverejňovanou zmluvou v zmysle § 5a zákona č. 211/2000 Z.z. o slobodnom prístupe k informáciám a o zmene a doplnení niektorých zákonov (zákon o slobode informácií) v platnom znení. Strany dohody o pristúpení berú na vedomie a súhlasia, že táto dohoda o pristúpení vrátane všetkých jej súčastí a príloh bude zverejnená na webovej stránke kupujúceho a v Centrálnom registri zmlúv (ďalej len „register“). Register je verejný zoznam povinne zverejňovaných zmlúv, ktorý vedie Úrad vlády Slovenskej republiky v elektronickej podobe. Zverejnenie dohody o pristúpení v registri sa nepovažuje za porušenie ani za ohrozenie obchodného tajomstva a príp. informácie označené v tejto dohode ako dôverné v zmysle § 271 odsek 1 Obchodného zákonníka sa nepovažujú za dôverné informácie. Dohoda o pristúpení je účinná dňom nasledujúcim po dni jej zverejnenia v registri.

3.1 Táto dohoda o pristúpení sa uzatvára na dobu určitú odo dňa nadobudnutia jej účinnosti, do ukončenia Rámcovej dohody uzatvorenej medzi kupujúcim a predávajúcim.

3.2 Neoddeliteľnou súčasťou tejto dohody o pristúpení je Príloha č. 1 - fotokópia Rámcovej dohody uzatvorenej medzi kupujúcim a predávajúcim a Príloha č. 2 - špecifikácia tovaru, tejto dohody o pristúpení,

3.3	Práva a povinnosti strán dohody o pristúpení sa riadia ustanoveniami Rámcovej dohody uzatvorenej medzi kupujúcim a predávajúcim, pokiaľ v tejto dohode o pristúpení nie je ustanovené inak, ďalej ustanoveniami tejto dohody o pristúpení, ďalej sa riadia ustanoveniami Obchodného zákonníka a ostatnými všeobecne záväznými právnymi predpismi platnými v Slovenskej republike. 

3.4	Na zrušenie  dohody o pristúpení  sa vzťahujú príslušné ustanovenia Rámcovej dohody uzatvorenej medzi kupujúcim a predávajúcim, ak v tejto dohode o pristúpení nie je stanovené inak. 

3.5	Táto dohoda o pristúpení je vyhotovená v šiestich  rovnopisoch, dva rovnopisy obdrží predávajúci a štyri rovnopisy obdrží kupujúci.

3.6	Dohodu o pristúpení je možné meniť, upravovať alebo dopĺňať iba písomnými dodatkami, ktoré sa po podpísaní obidvomi zmluvnými stranami stávajú jej neoddeliteľnou súčasťou.

3.7	 Zmluvné strany prehlasujú, že si dohodu o pristúpení prečítali, jej zneniu porozumeli, že nebola uzatvorená v tiesni, ani za zvlášť nevýhodných podmienok a na znak súhlasu s jej obsahom ju vlastnoručne podpisujú.

V ............................... dňa...................			V........................... dňa..................

Za predávajúceho:					         Za pristupujúceho kupujúceho:

–––––––––––––––––––                                                     ––––––––––––––––––––-